text: Selaennja rata di Nederland banjak sekali kali-kali ketjil dan solokan so- lokan Lantaran banjak aer tentoe sadja banjak kodok jang berkerak-kerok. Koetika Victor Hugo (itoe penoelis Fransch jang terkenal) koendjoenginNederland, ia merasa ketarik sekali dengen itoe kodok-kodok dan bilang Bahasa Olanda djoega kerak-kerok : „La langue, c’est l’ètang; on entend coasser Sous le mot la consonne, et dans l’eau la grenouille” atawa menoeroet salinan dari A. G. van Hamel dalem „De Gidsu („Victor Hugo in Nederland"): „De taal is als de sloot; in beide hoort ge kwaken: De kikkers onder’t kroos, de klanken in de keel” atawa dalem bahasa Melajoe kira-kira : „Bahasa Blanda seperti rawa ; swara kodokdi solokan Swara kodok di tenggorokan’’ (Orang djail tentoe tambaken : dan soemanget kodok dalem plietiek). Seperti orang taoe nickname, nama sindiran boeat bangsa Olanda ada N'ck Frog atawa Jan Kikker alias Jan Kodok. Lantaran banjak kali kali, tentoe sadja di Nederland seringkali bandjir. Dalem tahon 1916 bandjir besar sekali, hingga Waterland (7751 H A besarnja), Purmerland (900 H. A), Kwadyker Koog (180 H. A.), Binne Purmerend alias Vurige Staart dan banjak sekali jang laen-laen lagi pada karendem aer.
text: #000002
text: Edmondo d’Amicis, satoe penoelis Italië jang terkenal, telah bilang lisong ada sebagi djeridji kasabelas dari bangsa Olanda, sebab koetika koendjoengin itoe negri ia djarang liat orang Olanda jang tida pegang seroetoe atawa pipa. Djoega ia orang dojan brandy, sebab brandy djoega bikin badan anget .,. dan „lekker warm”. Pena saja soeda kering; sampe katemoe lagi.
text: #000004